સુપ્રીમ કોર્ટના તત્કાલીન ચીફ જસ્ટીસ દીપક મિશ્રા, જસ્ટીસ અશોક ભૂષણ અને જસ્ટીસ અબ્દુલ નાજિરની પીઠે આદેશ આપ્યો કે વિવાદિત જમીનના માલિકીની હક ધરાવતા સિવિલ કેસની સુનાવણી ત્રણ જજની પીઠ 29 ઓક્ટોબરથી કરશે. પીઠે નમાઝ અદા કરવા માટે મસ્જિદને ઈસ્લામનો અભિન્ન હિસ્સો ન માનનાર ઇસ્માઇલ ફારુકી કેસમાં 1994ના નિર્ણયને ફરી વિચારણા માટે સાત જજની પીઠને મોકલવાનો ઇનકાર કર્યો. નવી પીઠમાં ચીફ જસ્ટીસ રંજન ગોગોઈ, જસ્ટીસ સંજય કિશન કૌલ અને જસ્ટીસ કેએમ જોસેફનો સમાવેશ છે.